**Géptiszt**

* A géptiszt képesítés korlátozás nélkül jogosít a gépüzem-vezetői szolgálat ellátására belvízi úszólétesítményen.

**A képesítés megszerzésének feltételei:**

* A képesítés megszerzéséhez vizsgát kell tenni.
* Ha a jelölt hajózási gépészeti vagy villamossági szakképzésben, valamint felsőoktatásban szerzett képesítő bizonyítvánnyal, oklevéllel rendelkezik, akkor kérelmére a képesítés megszerzésénél a vizsgaközpont az elméleti vizsga letétele alól részben vagy egészben mentesítést adhat.
* A hajózási, gépészeti vagy villamossági szakképzésben, valamint felsőoktatásban szerzett képesítő bizonyítvány vagy oklevél elfogadásához a tanulmányi értesítőt vagy leckekönyvet is be kell mutatni.
* A felmentési eljárás díja megegyezik a vizsgatárgyakra vonatkozó vizsgadíjjal.

**Vizsgatárgyak:**

* Hajó fő- és segédmotorok üzemtana és vezérlése II. szint
* Hajók szerkezete és építése II. szint
* Gépalkatrészek német vagy angol elnevezése
* Gőzgépek, turbinák és kazánok üzemtana
* Hajóvillamosságtan, elektronika és automatika

**A vizsgára bocsátás feltételei**

* Betöltött 18. életév.
* Érvényes hajós szolgálati könyv (HSZK).
* Gépüzemi szolgálat ellátására vonatkozó egyészségi alkalmasság igazolása
* Gépkezelő képesítés
* Igazolás, géptiszt felügyelete mellett a jelölt irányítása alatt lezajlott, legalább egy hajózási gépüzemi nagyjavítás elvégzéséről
* Gépkezelő képesítés birtokában, géphajón vagy egyéb önálló gépüzemű úszólétesítményen, az alábbiak szerint megszerzett hajózási gyakorlat:
	+ 12 havi gépüzemi gyakorlat, vagy
	+ 6 havi gépüzemi gyakorlat és hajózási vagy gépészeti szakképzésben szerzett képesítő bizonyítvány vagy jóváhagyott géptiszti képzés elvégzésének igazolása.
* Legalább alapfokú (8 általános) iskolai végzettség megléte.
* Vizsgadíj, felmentési díj befizetésének igazolása.